stanford-oval/wikipedia huggingface dataset:
לפעמים אני מאושר
הערות שוליים

↑  נוסע וחוזר: האזינו לקלאסיקות העבריות שבחר עמיר לב, באתר מעריב אונליין, 22 ביולי 2022
↑  עמיר לב - לפעמים אני מאושר (באנגלית), נבדק ב-2022-09-08
| --- | --- |
בקרת זהויות :  MusicBrainz release group: cb568164-0fd4-3405-bcac-d5fad5fe7109
קפטן מארוול הבן

| --- | --- |

קפטן מארוול הבן, כפי שהופיע על עטיפת החוברת Power of Shazam! #8 מאוקטובר 1995, אמנות מאת ג'רי אורדוויי.
 סוג:  גיבור-על
 הוצאה לאור:  פאוסט קומיקס‏ (1941-1953) DC קומיקס‏ (1972 ואילך)
 הופעה ראשונה:  בהמשכיות שלפני המשבר: Whiz Comics #25 (דצמבר 1941) בהמשכיות שלאחר המשבר: Power of Shazam #3 (מאי 1995) כקפטן מארוול: Trials of Shazam #12 (מאי 2008)
 יוצרים:  אד הארון, מאק ראבוי
 גילום הדמות:  ג'ק דילן גרייזר/אדם ברודי ("שהאזאם", "שהאזאם! 2: זעם האלים")
 מידע
 שם אמיתי:  פרדריק כריסטופר "פרדי" פרימן
 כינויים:  קפטן מארוול, ק.מ.3
 סטטוס:  פעיל
 מקצוע:  תלמיד, גיבור-על
 כוחות:  יכולות מבוססות קסם של מבחר דמויות מיתולוגיות: כוח, מהירות וסיבולת-על, חסינות, תעופה, תפיסה מנטלית רחבה ושליטה בכוחות קסם.
 חבר בקבוצה:  משפחת מארוול
 חבר לשעבר בקבוצה:  אאוטסיידרס הטיטאנים הצעירים ליגת הצדק צדק צעיר
 אזרחות:  ארצות הברית 
 דמויות קשורות
 משפחה:  דייוויד ורבקה פרימן (הורים, מתים) ג'ייקוב פרימן (סב, מת) טימותי קארנס (אח מאומץ, מת) כריסטופר פרימן (אח, מת)
 אויבים:  Captain Nazi, סאבאק 
 
קפטן מארוול הבן (באנגלית: .Captain Marvel Jr) הוא דמות בדיונית של גיבור-על שהופיעה תחילה בחוברות הקומיקס של חברת פאוסט קומיקס ולאחר מכן של חברת DC קומיקס. הדמות חברה בקבוצת גיבורי-העל שידועה כמשפחת מארוול בחוברות קפטן מארוול, והופיעה לראשונה בחוברת Whiz Comics #25 מדצמבר 1941. הדמות נוצרה על ידי הכותב אד הארון והמאייר מאק ראבוי.
בהמשכיות המרכזית של פאוסט ו-DC קומיקס, קפטן מארוול הבן הוא האלטר אגו של פרדי פרימן, נער עיתון נכה שניצל בידי קפטן מארוול מידיו של קפטן נאצי המרושע. ג'וניור מקבל את כוחותיו מקפטן מארוול עצמו, בשעה ששאר חברי משפחת מארוול מקבלים את כוחותיהם מהמכשף שאזאם. על ידי אמירת שמו של קפטן מארוול, פרדי משנה את צורתו לגרסה צעירה יותר של קפטן מארוול. בניגוד לקפטן מארוול ולגרסה המודרנית של מרי מארוול, פרדי נותר נער במצב שינוי הצורה שלו.
במיני סדרה "מבחניו של שאזאם!" שפורסמה בין השנים 2006–2008, פרדי נאלץ לעבור שישה מבחנים כדי להוכיח שהוא ראוי להחליף את קפטן מארוול, אשר מקבל את מקומו של המכשף שאזאם בצוקי הנצח. עם תום המבחנים, פרדי נוטל את הזהות של קפטן מארוול. בהמשכיות שלאחר אירועי פלאשפוינט, פרדי פרימן מופיע כאחד מקרובי משפחתו של בילי בטסון ולבקשתו חולק איתו את כוחו של קפטן מארוול.
את דמותו בסרטי היקום הקולנועי של DC "שהאזאם" ו"שהאזאם! 2: זעם האלים" מגלם אדם ברודי, בעוד ג'ק דילן גרייזר מגלם את הנער.
ביוגרפיה בדיונית > השנים המוקדמות

לפי המשכיות DC של העידן המודרני, פרדי פרימן נולד וגדל בעיירת דיג בניו אינגלנד יחד עם הוריו ואחיו המאומץ טימותי קארנס. כשהוריו של פרדי טבעו בסערה, סבו ג'ייקוב לקח עליו חסות בעוד אחיו המאומץ נשלח למשפחות אומנה. בבגרותו, קארנס נטל את כוחות העולם התחתון והפך לאחד מאויביו של קפטן מארוול הבן, סאבאק.
בצעירותו, פרדי פרימן התגורר בעיירה פאוסט סיטי והיה תלמיד ואתלט מחונן בתיכון המקומי, שם התחבר לבילי בטסון, האלטר אגו של קפטן מארוול. לאחר שזכה במשחק בייסבול, פרדי יצא למסע דיג במפרץ פאוסט באותה שעה שקפטן מארוול נלחם עם יריבו קפטן נאצי. בהמשכיות המקורית של פאוסט קומיקס, אחד מאגרופיו החזקים של קפטן מארוול השליך את קפטן נאצי לאותו אגם בו דגו פרדי וסבו, והשניים הותקפו על ידו בזמן שניסו להצילו, מאחר שחשבו שהוא קפטן מארוול.
קפטן מארוול מתערב ומעביר את שני עוברי האורח הפצועים לבית החולים. סבו של פרדי נכנס לתרדמת לאחר שנזרק למים בידי קפטן נאצי, ופרדי סופג פגיעה חמורה בעמוד השדרה שלו וברגלו - מה שימנע ממנו ללכת שוב. אחרי התקפה שנייה של קפטן נאצי, פרדי נלקח למכשף שאזאם בידי קפטן מארוול ואחותו מרי מארוול, ושניהם מעניקים לו את הכוח להפוך לקפטן מארוול הבן. אולם, ג'ייקוב מת ופרדי יוצא למסע נקמה בקפטן נאצי עד ששאר חברי משפחת מארוול מתערבים ועוצרים את זעמו. קפטן נאצי וקפטן מארוול הבן הופכים ליריבים מרים, ומתעמתים ביניהם באופן תמידי במהלך שנות פרסומם.
ביוגרפיה בדיונית > בתור קפטן מארוול הבן

ג'וניור הפך לחלק חיוני של משפחת מארוול עד אשר הוא מעורר את חמתו של בילי לאחר שניסה להתחיל עם אחותו. העימות שהתרחש עקב כך (שנוצר במכוון כדי להסיר את דמותו של ג'וניור מחוברות "כוחו של שאזאם!" החל מחוברת מספר 13) גרם לג'וניור לעזוב את פאוסט סיטי ולחפש מקלט בעיר ניו יורק, שם הוא מצטרף לקבוצת הטיטאנים הצעירים. בזמן זה, שם הדמות השתנה ל"ק.מ.3" (קיצור שם של "קפטן מארוול השלישי", כשבילי הוא הראשון ומרי היא השנייה) - שם שהוא יכול להזדהות עמו מבלי שאמירתו תעורר שינוי צורה. לאחר זמן מה שאותו העביר עם הטיטאנים, ג'וניור חוזר לפאוסט סיטי (וכן לחוברת "כוחו של שאזאם!" מספר 42) ומתפייס עם קפטן מארוול.
קבוצת גיבורי-על נוספת, אאוטסיידרס, מצאה את עצמה נלחמת בקרב נגד נבל בשם ישמעל גרגור, שהרג את טימותי קארנס וגנב את כוחות סאבאק ממנו. קפטן מארוול הבן הגיע כדי לעזור לחברי הקבוצה להביס את סאבאק, ולמשך זמן מה הצטרף אליהם. בעקבות המשבר האינסופי ובמהלך הסדרה השבועית "52", ג'וניור הצטרף בקצרה לטיטאנים הצעירים. הוא לקח חלק במסיבת החתונה של אדם השחור לאיזיס, שם התמנה להשליט סדר בקהל.
בהמשך, ג'וניור מנסה לערוב לממשיך דרכו של אדם השחור, אוסיריס, שהיה אחיה של איזיס. גם הוא מנסה להתקבל לטיטאנים הצעירים, אך בשל קשריו לאדם השחור אין הם סומכים עליו. משפחת מארוול ומשפחת מארוול השחורה עוזרים להילחם בסאבאק, עליו השתלט שד, אולם אוסיריס רוצח בטעות נבל וקבוצת הטיטאנים עומדת בפני חקירה באשמת קשרים טרוריסטים. בסופו של דבר, אוסיריס נרצח בידי סובק, קרוקודיל מפלצתי מהונדס גנטית שהתחזה לחברו. אחרי מותו של אוסיריס, פרדי ומרי הם נושאי ארונות הקבורה בלוויה שלו ושל אחותו. הופעתו האחרונה של ג'וניור הייתה באירועי "מלחמת עולם שלישית", בהם לחם והפסיד לאדם השחור. הוא ומרי שוברים את הקמע לארבעה חלקים ומפזרים אותם ברחבי העולם.
ביוגרפיה בדיונית > מבחניו של שאזאם!

במהלך המשבר האינסופי - אירוע שתוכנן לשנות את הסטטוס קוו ביקום DC בצורה משמעותית - המכשף שאזאם הושמד בידי הספקטר, שהכריז מלחמה על הקסם. צוקי הנצח הושמדו, מה שגרם לקפטן מארוול הבן ולמרי מארוול לאבד את כוחותיהם כשנה מאוחר יותר. קפטן מארוול שינה את צורתו למארוול, ישות הלבושה גלימה לבנה שמקבל את מעמדו הקודם של שאזאם כשומרם של צוקי הנצח, אם כי הוא יכול לעזוב את המקום אך ורק כל 24 שעות. מארוול מגייס את פרדי פרימן מחוסר הכוחות כדי שייצא למסע שיוכיח עד כמה הוא ראוי להחליפו כקפטן מארוול. כל אחד מששת האלים שתרמו מכוחותיהם - שלמה, הרקולס, אטלס, זאוס, אכילס ומרקוריוס - מציגים בפני פרדי מבחן מעבר, בדומה לשנים עשר מעללי הגבורה של הרקולס. על פרדי להשלים את אותם מבחנים על מנת לקבל את כוחו של אותו אל. אם הוא ישלים את כל ששת המבחנים, הוא ייקח על עצמו את הנטל של שאזאם. זארב באבאק, מעלה באוב שסר חינו, משמש כמדריכו של פרדי במהלך מבחניו. באותו זמן, ארגון אפל שנודע בשם "מועצת מרלין" מקדמת מועמדת מטעמם - מכשפת קריאולית בשם סאבינה. אם היא תזכה במבחנים, כוחותיו של שאזאם ייאבדו למשפחת מארוול והיא תשלוט בכוחות הללו. פרדי וסאבינה מתחרים זה מול זו במרבית המבחנים, ולבסוף משתווים בכוחותיהם כשכל אחד מהם זוכה בכוחו של אל. מבחן אחד - המבחן של אטלס - מסתיים טרם זמנו כשסאבינה הורגת את אטלס מבעוד מועד וזארב נאלץ לשכנע את אפולו לקחת את מקומו בקרב קולקטיב האלים של שאזאם. שיאה של התחרות מגיע בקרב גדול, שבו פרדי, מארוול וליגת הצדק נלחמים בסאבינה ובצבא של שדים שזומנו בידי מרלין הקוסם. על ידי כך שהסכים להקריב את חייו כדי להציל את העולם, פרדי הוכיח את ערכו לקבל את כוחו של זאוס, וזארב חושף שהוא למעשה זאוס בתחפושת. פרדי אומר את מילות המכשף "שאזאם" ומקבל את מלוא כוחותיו של שאזאם.
ביוגרפיה בדיונית > בתור שאזאם

פרדי הופיע במספר סיפורים לאחר סדרת המבחנים. בתור קפטן מארוול הבן, פרדי הופיע כדמות משנה באירועי הקרוסאובר המשבר האחרון של שנים 2008–2009, וחבר לקבוצה קטנה של גיבורי-על הכוללת את אויבו אדם השחור כדי להילחם בדארקסייד ובמשוואת האנטי-חיים בה השתמש כדי להשתלט על כדור הארץ ועל גיבוריו. קפטן מארוול, אדם השחור והטיגריס המואנש טאוקי טאוני נלחמים בגרסה רעה של מרי מארוול, שגופה היה אחוז דיבוק על ידי דסאד, חסידו של דארקסייד. היא מובסת לאחר ששאזאם תופס אותה ומשתמש במכת הברק הקסומה שלו כדי להפוך את השניים לצורותיהם האנושיות. פרדי מופיע בקצרה בסדרה העוקבת "ניו קריפטון" בכותרי סופרמן. בחוברות אלו, פרדי מצטרף לזטאנה ולמשתמשי קסם נוספים ועוזר להם כדי לעצור את הקריפטונים הפולשים על ידי שימוש בברק הקסם של שאזאם. בסיפור של חברת הצדק של אמריקה משנת 2009, המכשף שאזאם חוזר מן המתים. בזעמו על כך שמאזן הכוחות השתנה, הוא פושט מבילי וממרי את כוחותיהם ומגרש אותם מצוקי הנצח בטענה שאכזבו אותו. המכשף נשבע לרדוף אחר פרדי משום ש"גנב את שמו". למרות זאת, הוא מכיר בעובדה שכוחותיו של פרדי נבעו מהאלים עצמם ולא ממנו.
המוניטין של פרדי כקפטן מארוול עולה כשהוא מצטרף למיני סדרה על ליגת הצדק שנכתבה בידי ג'יימס רובינסון ואשר מבססת את ההרכב החדש של הקבוצה. בגיליון השני של "ליגת הצדק: זעקה לצדק" משנת 2009, פרדי פרימן מופיע במוזיאון הפלאש לאחר מתקפה שהתרחשה שם וכן במעבדות סטאר בפאוסט סיטי. הוא נפגש עם ג'יי גאריק וריי פאלמר, שאינם בטוחים לגבי זהותו והאם הוא עונה לשם קפטן מארוול או שאזאם. בתגובה, הוא עונה להם לקרוא לו בפשטות פרדי. הוא וריי מדברים ביניהם על הזמן אותו העבירו יחד בטיטאנים הצעירים ולאחר מכן עושים את דרכם לגות'אם סיטי, שם הם נפגשים עם האל ג'ורדן והחץ הירוק במטרה להכריז על כוונתם ללכת בדרכי הצדק. בעקבות כך, פרדי מצטרף לקבוצת גיבורים יחד עם האל ואוליבר, ומתחיל לפתח חיבה לסופרגירל. הוא מציל את הקבוצה מידיו של פני חימר, שמתפקד כפצצה ומתכוון לפוצץ בניין. בעקבות מתקפה שנערכה על מגדל השמירה של ליגת הצדק, מתגלה שנבל בשם פרומתאוס התחזה לפרדי כדי להשיג שליטה על לוויין הליגה. הם מוצאים את פרדי בפאוסט סיטי, כשהוא כבול ופיו נתפר כדי למנוע ממנו להגיד את מילות הקסם.
פרדי הופיע באירועי הלילה האפל ביותר, כאשר נלחם נגד חברי חיל הפקחים השחורים שנותרו בחיים יחד עם חיל הפקחים הירוקים וגיבורי הארץ.
ביוגרפיה בדיונית > ה-52 החדשים

באתחול המחודש שנעשה ליקום DC לאחר אירועי פלאשפוינט, פרדי הופיע בחוברת השמינית של ליגת הצדק כחלק ממשפחתו המאמצת החדשה של בילי בטסון, יחד עם גברת ווסקז, מרי ברומפילד, פדרו פנה, יוג'ין צ'וי ודארלה דאדלי. גרסה זו של הדמות היא בלונדינית במקום שחורת שיער, ובסוף סיפור המקור בילי חולק את כוחותיו יחד עם בני משפחתו. פרדי מקבל את תלבושתו המסורתית של קפטן מארוול הבן בצבעי כחול-זהוב. בנוסף, הוא אומר שהוא רוצה להיקרא "המלך שאזאם" - מחווה לאלביס פרסלי.
אלביס פרסלי

המוזיקאי אלביס פרסלי היה מעריץ גדול של קפטן מארוול הבן, ועיצב את הסגנון המסחרי של תסרוקתו, את כמה מתלבושות הבמה שלו (שכוללות חצי גלימה כמו אלה אותן עוטים משפחת מארוול) ואת לוגו הברק של להקת TCB על בסיס דמות הקומיקס. אוסף חוברות הקומיקס מילדותו של אלביס עדיין נמצא בעליית הגג של אחוזת גרייסלנד, כאשר עותק של החוברת Captain Marvel Jr. #51 משנת 1947 מונח על השידה בשחזור חדר ילדותו.
תוך התייחסות להערצתו של אלביס, קפטן מארוול הבן תואר לעיתים כמעריץ של אלביס או שקיבל השראה ממנו. בכרך השלישי של הטיטאנים הצעירים מתגלה שקפטן מארוול הבן הוא מעריץ גדול של אלביס, הקריין, סופרבוי, מציין ש"הוא בסדר, קצת מיושן לטעמי. אוהב את כל דברי רוקבילי. חולצות להבה ואבזמי חגורה גדולים". קפטן מארוול הבן מצוטט בעצמו את אלביס - לו הוא קורא "הפילוסוף הגדול ביותר של הזמנים המודרניים" - באומרו "עשה את מה שטוב בשבילך כל עוד אתה לא פוגע באחרים". דון גריינג'ר עונה לו שהמודל לחיקוי שלה הוא נגן הגיטרה בס סיד וישס מסקס פיסטולס.
כוחות ויכולות

| --- | --- |
 :  ראו גם – קפטן מארוול (DC קומיקס)#כוחות ויכולות
הערות שוליים

↑  Outsiders Vol.3 #10, May 2004
↑  Outsiders Vol.3 #9, April 2004
↑  Power of Shazam #6, August 1995
↑  Power of Shazam #13, March 1996
↑  Outsiders Vol.3 #10, May 2004
↑  Outsider Vol.3 #28-33, November 2005-April 2006
↑  Day of Vengeance #5, November 2005
↑  Brave New World #1, August 2006
↑  Trials of Shazam! #2, November 2006
↑  Final Crisis #3-6, September 2008-January 2009
↑  Superman #684; Action Comics #873, March 2009
↑  Justice Society of America Vol.3 #25, April 2009
↑  Justice League: Cry for Justice #2, August 2009
↑  Justice League: Cry for Justice #4, October 2009
↑  Justice League: Cry for Justice #6, January 2010
↑  Justice League: Cry for Justice #7, March 2010
↑  Blackest Night #8', May 2010
↑  Justice League Vol.2 #21, June 2013
↑  Captain Marvel Jr and Elvis Presley, Robbie Reed, Elvis Australia
↑  Teen Titans Vol.3 #23, June 2005
קפטן מארוול הבן כשאזאם, כפי שהופיע על עטיפת החוברת Shazam Vol.2 #1 ממרץ 2011, אמנות מאת קליף צ'אנג.
G.I.T.: Get It Together

G.I.T.: Get It Together הוא אלבום האולפן התשיעי של "חמישיית הג'קסונים". האלבום יצא לאור בספטמבר 1973 בחברת "מוטאון". האלבום סימן שינוי בקו המוזיקלי של הלהקה לכיוון מוזיקת פאנק בשילוב עם מוזיקת דיסקו, שעדיין לא הייתה פופולרית.
הפקה

במהלך השנים האחרונות של "חמישיית הג'קסונים" ב"מוטאון" התאמצה החברה עם יצירת חומרים חדשים ללהקה. בשנים 1973 - 1974 לא הצליחה הלהקה להכניס אף שיר לעשרת הגדולים במצעדים. הדבר הוביל לביקורת קולנית של מרבית חברי הלהקה ואביהם, ג'ו ג'קסון. המבקר הבולט ביותר היה מייקל. החברה היחיד בלהקה שלא השמיע ביקורת היה ג'רמיין, ששלושה חודשים לאחר יציאת האלבום נשא לאישה את הייזל, בתו של ברי גורדי.
קולו של מייקל, שהיה בן 15 בעת יציאת האלבום, הפך לטנור עמוק ומלא, דבר שהשפיע על סגנון השירה של הלהקה. באלבום הוא ביצע לראשונה את מה, שלימים יוכר כ"שיהוק קולי" (Vocal Hiccup), שבוצע לראשונה בשיר "It's Too Late to Change the Time". הנהלת החברה לא ראתה את הדבר בעין יפה ומייקל הפסיק לעשות בכך שימוש עד לאלבום הסולו הראשון שלו בחברת אפיק רקורדס "Off the Wall", שיצא בשנת 1979.
באלבום נעשו מספר ניסיונות בסגנון הדיסקו המוקדם, שבאותו הזמן עדיין לא היה עדיין חלק מהמיינסטרים המוזיקלי. הסגנון המוזיקלי הכללי של הלהקה השתנה והלך לכיון הפאנק, בדומה לשינוי בסגנון של להקת "The Temptations" שהופק בידי נורמן וויטפילד. שניים משיריו של וויטפילד "You Need Love Like I Do (Don't You)" ו-"Hum Along and Dance" נכללו באלבום.
בין השירים באלבום לא הייתה הפסקה, דבר שנתן תחושה של רציפות לאורך כל האלבום, בדומה לאלבום "Music of My Mind" של סטיבי וונדר שיצא שנה קודם לכן.
אלבום זה היה הראשון בו כל חמשת חברי הלהקה לקחו חלק כזמרים מובילים. מרלון היה הסולן בשיר "Mama, I Got A Brand New Thing" וג'קי וטיטו בשיר "Hum Along and Dance". בנוסף, היה זה האלבום הראשון בו לא היו מעורבים כלל אף אחד מחברי התאגיד (ברי גורדי, פרדי פרן, אלפונסו מיצל ודקה ריצ'רדס).
הוצאה מחודשת

חברת מוטאון הוציאה בשנת 2001 גרסה דיגיטלית מחודשת של אלבומי הלהקה בסדרת "2 אלבומים על תקליטור אחד". האלבום "G.I.T.: Get It Together" יצא על תקליטור יחד עם האלבום "Skywriter". בגרסה המחודשת נוספות שלושה שירים: "Pride and Joy", "Love's Gone Bad" ו-"Love Is the Thing You Need".
רשימת השירים

| צד א'> מס' | צד א'> שם | צד א'> כותב(ים) | צד א'> משך | צד א'>  | צד א'>  | צד א'>  | צד א'>  | צד א'>  | צד א'>  |
| --- | --- | --- | --- | --- | --- | --- | --- | --- | --- |
| 1. | Get It Together  | האל דייוויס, ברי גורדי, דונלד פלטשר, מל לארסון, ג'רי מרצ'לאנו | 2:48 |  |  |  |  |  |  |
| 2. | Don't Say Goodbye Again  | פאם סוייר, לאון וויר | 3:24 |  |  |  |  |  |  |
| 3. | Reflections (בוצע במקור על ידי דיאנה רוס והסופרימז)   | למונט דוזייר, בריאן הולנד, אדי הולנד | 2:58 |  |  |  |  |  |  |
| 4. | Hum Along and Dance (בוצע במקור על ידי "The Temptations")   | ברט סטרונג, נורמן וויטפילד | 8:37 |  |  |  |  |  |  |
| צד ב'> מס' | צד ב'> שם | צד ב'> כותב(ים) | צד ב'> משך | צד ב'>  | צד ב'>  | צד ב'>  | צד ב'>  | צד ב'>  | צד ב'>  |
| --- | --- | --- | --- | --- | --- | --- | --- | --- | --- |
| 1. | Mama, I Got A Brand New Thing (Don't Say No) (בוצע במקור על ידי "The Undisputed Truth")   | נורמן וויטפילד | 7:11 |  |  |  |  |  |  |
| 2. | It's Too Late to Change the Time  | פאם סוייר, לאון וויר | 3:57 |  |  |  |  |  |  |
| 3. | You Need Love Like I Do (Don't You) (בוצע במקור על ידי "Gladys Knight & the Pips")   | ברט סטרונג, נורמן וויטפילד | 3:45 |  |  |  |  |  |  |
| 4. | Dancing Machine  | האל דייוויס, דונלד פלטשר, דין פארקס | 3:27 |  |  |  |  |  |  |
| משך כולל: | משך כולל: | משך כולל: | 36:07 |  |  |  |  |  |  |
| חמישיית הג'קסונים |
| --- | --- | --- |
| דיסקוגרפיה של חמישיית הג'קסונים | דיסקוגרפיה של חמישיית הג'קסונים |  |
| חמישיית הג'קסונים   (מוטאון) | Diana Ross Presents The Jackson 5  • ABC • Third Album • Jackson 5 Christmas Album • Maybe Tomorrow • Goin' Back to Indiana • Lookin' Through the Windows • Skywriter • G.I.T.: Get It Together • Dancing Machine • Moving Violation |  |
| הג'קסונים (CBS) | The Jacksons • Goin' Places • Destiny • Triumph • Victory • 2300 Jackson Street |  |
| אלבומי הופעה | The Jackson 5 in Japan • The Jacksons Live! • Live at the Forum |  |
| אוספים | Greatest Hits • Anthology • Joyful Jukebox Music • Boogie • Soulsation! • Jackson 5: The Ultimate Collection • The Essential Jacksons • The Very Best of The Jacksons • I Want You Back! Unreleased Masters • Come and Get It: The Rare Pearls |  |
| סיבובי הופעות | The Jackson 5 First National Tour • The Jackson 5 Second National Tour • The Jackson 5 Final Tour • Destiny World Tour • Triumph Tour • Victory Tour • Unity Tour |  |
בוא נדבר אמת

בוא נדבר אמת הוא אלבום הבכורה של הזמרת נרקיס שיצא לאור בשנת 2017. האלבום זכה להצלחה, שלושה שירים מתוכו נכנסו לפלייליסט של גלגלצ ורשת ג'. בעקבות האלבום הייתה נרקיס מועמדת בקטגוריית "פריצת השנה" במצעד הפזמונים השנתי בשתי התחנות.
הפקה

האלבום נפתח בשיר "עצה", השיר הראשון אותו כתבה. השיר נכתב לאחר חזרתה של הזמרת מהודו ומעבר לעיר צפת ומתאר יציאה למסע בחיפוש אחר תשובות. "אל תעזוב" הוא השיר הראשון מתוך האלבום שיצא כסינגל. השיר השני שיצא כסינגל הוא השיר "שדות", שנכתב על ידי הזמרת כמה ימים לאחר גירושיה. בקליפ שליווה את יציאת השיר מופיעים צילומים פרטיים של הזמרת, ילדיה וסבתה. כמה ימים לפני יום כיפור הוציאה את הסינגל השלישי "ענני", שנכתב על ידי הרב שלום קורח, מחשובי משוררי יהדות תימן במאה העשרים. ביולי יצא הסינגל הרביעי מתוך האלבום, "מרים". השיר הוא שיר מחאה העוסק במקומן של נשים המורחקות מהמחנה. השיר מלווה בנגינת קונטרבס של יהוא ירון.
מופע ההשקה לאלבום נערך בסוף חודש פברואר 2018 בתל אביב ובו אירחה נרקיס את מירי מסיקה ואת נצ'י נצ'. שילוב הפעולה עם נצ'י נצ' הוביל בהמשך ליצירת השיר המשותף "ממה אתה בורח".
רשימת רצועות

| בוא נדבר אמת> מס' | בוא נדבר אמת> שם | בוא נדבר אמת> משך | בוא נדבר אמת>  | בוא נדבר אמת>  | בוא נדבר אמת>  | בוא נדבר אמת>  | בוא נדבר אמת>  | בוא נדבר אמת>  | בוא נדבר אמת>  |
| --- | --- | --- | --- | --- | --- | --- | --- | --- | --- |
| 1. | עצה  | 3:17 |  |  |  |  |  |  |  |
| 2. | אל תעזוב  | 3:05 |  |  |  |  |  |  |  |
| 3. | תהיה לי בית  | 3:33 |  |  |  |  |  |  |  |
| 4. | ענני  | 3:07 |  |  |  |  |  |  |  |
| 5. | שדות  | 3:54 |  |  |  |  |  |  |  |
| 6. | אל תעצום עיניים  | 4:06 |  |  |  |  |  |  |  |
| 7. | אני אגיע  | 3:08 |  |  |  |  |  |  |  |
| 8. | מרים  | 5:09 |  |  |  |  |  |  |  |
| 9. | בוא נדבר אמת  | 3:52 |  |  |  |  |  |  |  |
| משך כולל: | משך כולל: | 33:11 |  |  |  |  |  |  |  |
הערות שוליים

↑  גלעד כהן, ‏"הגירוש היה טראומה, יש שברים שעוד לא התאחו",  באתר כיפה, 13 באוגוסט 2019
↑  שרה שוורץ, דיווה בכיסוי ראש: הזמרת נרקיס כובשת את גלגלצ, כאן דרום - אשקלון, 29 בדצמבר 2019
↑  "מרים": נרקיס משיקה שיר מחאה נשי• האזינו, באתר "סרוגים", 9 ביולי 2018
↑  דודי פטימר, ‏מאה אחוז נשמה, אפס אחוז מניירות: נרקיס מארחת את מירי מסיקה, באתר מעריב אונליין, 26 בפברואר 2018
| --- | --- |
בקרת זהויות :  MusicBrainz release group: 312af9cb-56ae-4871-8779-808743521b2c
P.O.P.

P.O.P. (ביוונית: Π.Ο.Π) הוא אלבום האולפן השני של הזמרת היוונייה מרינה סאטי. את האלבום הוציאה ב-14 במאי 2024 לאור חברת התקליטים גולדן רקורדס. כדי לקדמו, יצאו מתוכו ארבעה סינגלים: "Tucutum",‏ "Zari", שהגיע למקום ה-11 בגמר אירוויזיון 2024, "Lalalala" ו-"Ah thalassa". הסינגלים היו להיטים ברחבי יוון, ואף הותעדו על ידי איגוד תעשיית ההקלטות היווני במספר תוארי מכירות שונים.
רשימת רצועות

| מס' | שם | משך |
| --- | --- | --- |
| 1. | TUCUTUM  | 3:24 |
| 2. | ZARI  | 3:00 |
| 3. | STIN IYIA MAS  | 3:20 |
| 4. | LALALALA  | 2:52 |
| 5. | EIMAI KALA!!!!!!!!  | 0:50 |
| 6. | MIXTAPE  | 10:31 |
| 7. | Ah THALASSA  | 3:21 |
| משך כולל: | משך כולל: | 27:21 |
מיקומי שיא

|   ‏‏‏  מצעדים ודירוגים (2024)> מדינה |   ‏‏‏  מצעדים ודירוגים (2024)> מצעד |   ‏‏‏  מצעדים ודירוגים (2024)> מיקום שיא |
| --- | --- | --- |
|  יוון | IFPI Greece | 1 |
נתוני מכירות

| מקום | תארים | מכירות |
| --- | --- | --- |
| יוון (IFPI Greece) | 2× פלטינה | 24,000 |
הערות שוליים

↑  Spotify, Spotify (27 במאי 2022). "YENNA- Album by Marina Satti". open Spotify. ארכיון מ-27 במאי 2022. נבדק ב-11 בנובמבר 2024. {{cite web}}:  (עזרה)
↑  "IFPI Charts". אורכב מ-המקור ב-2024-05-22.
↑  "Greece Songs". Billboard.
↑  "H Μαρίνα Σάττι φέρνει στο Floyd το πολυπλατινένιο P.O.P της" [Marina Satti brings her multi-platinum P.O.P. to Floyd]. MSN News (ביוונית). 10 בינואר 2025. נבדק ב-10 בינואר 2025. {{cite web}}:  (עזרה)
| --- | --- |
בקרת זהויות :  MusicBrainz release group: 7cd9b4f0-d898-451f-b27f-5db9b1e6b3b8
מישהו איתי כאן

מישהו איתי כאן הוא אלבום האולפן השני של הזמר-יוצר הישראלי בניה ברבי. האלבום יצא לאור ב-23 במאי 2019, על ידי חברת התקליטים NMC.
רקע והפקה

את האלבום הקליט ברבי במהלך השתתפותו בעונה הרביעית של תוכנית המציאות The Voice ישראל. מן האלבום הצליחו הלהיטים "מישהו איתי כאן", שהגיע למקומות ה-14 וה-13 במצעדים השנתיים של גלגלצ וכאן גימל לשנת תשע"ח בהתאמה, "תפסת לי מקום" שהגיע למקומות ה-8 וה-9 במצעדים השנתיים של גלגלצ וכאן גימל לשנת תשע"ט, "עכשיו הלב פתוח" שהגיע למקום ה-26 במצעד השנתי של גלגלצ, והדואט "ממה את מפחדת" יחד עם אייל גולן, שהגיע למקומות ה-4 וה-5 באותם מצעדים, ואף למקום ה-22 במצעד העשור של כאן גימל.
האלבום הגיע למעמד של אלבום פלטינה על מכירה של 30,000 עותקים. כמו כן, בזכות האלבום זכה ברבי בפרס אקו"ם ל"תגלית השנה".
רשימת רצועות

| מס' | שם | משך |
| --- | --- | --- |
| 1. | מישהו איתי כאן  | 3:38 |
| 2. | עכשיו הלב פתוח  | 3:29 |
| 3. | תפסת לי מקום  | 3:24 |
| 4. | שבע שנים  | 4:05 |
| 5. | וואלדי  | 2:54 |
| 6. | אני ועצמי ואמונה  | 4:14 |
| 7. | ממה את מפחדת (עם אייל גולן)   | 3:07 |
| 8. | בידיים פתוחות (עם ליאורה יצחק)   | 4:07 |
| 9. | שקט גדול  | 5:30 |
| 10. | אחרי שיגמר  | 4:04 |
| 11. | אור החיים (עם עומר ברבי)   | 3:33 |
| משך כולל: | משך כולל: | 42:05 |
הערות שוליים

↑  איריס קול, בניה ברבי משתף פעולה עם אליעד נחום ודודי בר דוד: "הרגשתי שבא לי שיר אופטימי", באתר 103fm
↑  בניה ברבי, באתר "פזמונט"
↑  ״במקום הכי רחוק״: בניה ברבי חוזר בסינגל חדש. צפו, באתר "סרוגים", 3 בדצמבר 2019
↑  בניה ברבי - במקום הכי רחוק, באתר ‏מאקו‏, 4 בדצמבר 2019
↑  מערכת ישראל היום, צפו: קליפ חדש לבניה ברבי, באתר ישראל היום, 3 בדצמבר 2019
↑  רן בוקר, ברי סחרוף ורמי פורטיס יקבלו פרס מפעל חיים מטעם אקו"ם, באתר ynet, 27 במאי 2019
| בניה ברבי |
| --- | --- | --- |
| אלבומי אולפן | חלקים מהניגון • מישהו איתי כאן • קרן שמש |  |
| ערכים קשורים | The Voice ישראל • NMC |  |
| בניה ברבי - סינגלים |
| --- | --- | --- |
| חלקים מהניגון | "אמונה (תחזיקי חזק)" • "מהכפר אל העיר" • "מיתרי הלב" |  |
| מישהו איתי כאן | "מישהו איתי כאן" • "תפסת לי מקום" • "עכשיו הלב פתוח" • "ממה את מפחדת" |  |
| קרן שמש | "במקום הכי רחוק" • "קחי את הפחדים" • "מנגינה קטנה" • "כמה רקדנו" • "עכשיו" • "מי לא יבוא" • "עד שזה נגמר" • "גומות" • "מה שבא בא" • "קרן שמש" |  |
| השתתפות בסינגלים | "אל תשאלי" |  |
| --- | --- |
בקרת זהויות :  MusicBrainz release group: 5ab61c05-5cb7-4781-b3f5-180a03ef257b
יחסי ברזיל–ישראל

| יחסי ישראל–ברזיל |
| --- | --- |
ישראל: ברזיל
   לחצו כדי להקטין חזרה    לחצו להגדלה   

ישראל: ברזיל
שטח (בקילומטר רבוע)
22,072: 8,515,770
אוכלוסייה
10,023,983: 212,477,576
תמ"ג (במיליוני דולרים)
509,901: 2,173,666
תמ"ג לנפש (בדולרים)
50,868: 10,230
משטר
דמוקרטיה פרלמנטרית: רפובליקה פדרלית דמוקרטית

נשיא מדינת ישראל, שמעון פרס, במהלך ביקורו בברזיל ב-2009
המפלגה הרפובליקנית בברזיל מקיימת מושב חגיגי לכבוד יום העצמאות ה-68 למדינת ישראל, מאי 2016
נשיא המדינה ראובן ריבלין בפגישת עבודה מדינית עם שר החוץ של ברזיל (אנ'), אלויסיו נונס (אנ'), משכן הנשיא פברואר 2018
יחסי ברזיל–ישראל מתקיימים באופן רציף מאז הקמת מדינת ישראל. בין שתי המדינות ישנם יחסים דיפלומטיים מלאים במישור המדיני, הפוליטי והעסקי. לישראל יש שגרירות בברזיליה וקונסוליה בסאו פאולו, וברזיל מחזיקה שגרירות בתל אביב.
היסטוריה > כינון היחסים הדיפלומטיים

ב-29 בנובמבר 1947 הצביעה ברזיל בעד תוכנית החלוקה בעצרת הכללית של האו"ם. ביולי 1948, החלה לקיים קשרי דואר עם מדינת ישראל.
ברזיל הכירה רשמית במדינת ישראל בפברואר 1949, דוד שאלתיאל מונה לנציג הדיפלומטי הראשון של ישראל במדינה בדרג ציר, באוקטובר 1951. וב-1952 הוקמו הנציגויות הדיפלומטיות הראשונות, בתל אביב ובבירת ברזיל, ריו דה ז'ניירו. שאלתיאל הגיש את כתב האמנה שלו לנשיא ברזיל ז'טוליו ורגאס, ב-8 באפריל 1952, שבמקביל שלחה ברזיל נציג לישראל בדרג ציר. במאי 1953 ערך שר החוץ משה שרת ביקור ראשון בברזיל.
בינואר 1954 ביקרה לראשונה אונייה של חיל הים הברזילאי בישראל והתארחה בבסיס חיפה. באוקטובר 1954 השתתפה לראשונה נבחרת ישראל בכדורסל בטורניר גביע העולם בכדורסל שנערך בברזיל. במסגרת הטורניר נערך משחק ספורט רשמי ראשון בין המדינות, בו הפסידה נבחרת ישראל בתוצאה 68-46. בדצמבר 1957 ביקרה משלחת פרלמנטרית ראשונה מברזיל בישראל.
במרץ 1958, הועלה דרג הנציגויות הדיפלומטיות של שתי המדינות לדרג שגרירויות. במאי 1959 שגרירת ברזיל הראשונה בישראל הגישה את כתב האמנתה. ביוני 1959 ביקרה שרת החוץ גולדה מאיר בברזיל וחתמה על הסכם לשיתוף פעולה בתחום התרבות. במאי 1962 ביקר שר החוץ של ברזיל בישראל וחתם על הסכם לשיתוף פעולה בתחום החקלאות והפיתוח. במאי 1963 הגיעה נבחרת ברזיל בכדורגל למשחק ידידות מול נבחרת ישראל.